Diari Oficial de la Generalitat Valenciana


Sumari del DOGV 8258, del 21-03-2018 (2018/2653)

Convocatòria que té per objecte promoure la participació en el Programa pla internacional de promoció, cofinançat pel Fons Europeu de Desenvolupament Regional (FEDER) de la Unió Europea, en la missió comercial Japó (5 al 9 de novembre 2018).
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8258

Data del DOGV
:   21-03-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/2653


Data del document
:   12-03-2018

Organisme emissor
:   Cambra Oficial de Comerç, Indústria i Navegació - València

Tipus de document
:   Anunci

Descriptors 

:   * ajuda pública

Convocatòria que té per objecte promoure la participació en el Programa pla internacional de promoció, cofinançat pel Fons Europeu de Desenvolupament Regional (FEDER) de la Unió Europea, en la missió comercial Japó (5 al 9 de novembre 2018). [2018/2653]  
La Cambra Oficial de Comerç, Indústria, Serveis i Navegació de València anuncia l'obertura de convocatòria que té com a objecte promoure la participació en el Programa pla internacional de promoció, cofinançat pel Fons Europeu de Desenvolupament Regional (FEDER) de la Unió Europea, en la missió comercial Japó (5 al 9 novembre 2018).  
  
  
Primer. Beneficiaris  
Pimes, micropimes i autònoms de la Comunitat Valenciana o de la demarcació territorial de la Cambra de Comerç de València. Acció multisectorial centrada en els següents sectors d'oportunitat: sectors d'energies renovables, tecnologies de la informació i la comunicació (TIC), biotecnologia, alimentació gurmet, confecció-moda, maquinària per a la construcció, components d'automòbil i altres mitjans de transport i equipament mèdic i de precisió.  
El nombre màxim d'empreses beneficiàries serà de deu.  
  
Segon. Objecte  
L'objecte de la convocatòria és la selecció d'operacions realitzades per les pimes, micropimes i autònoms que contribuïsquen a promoure la seua internacionalització i millorar la seua competitivitat, amb l'objectiu de millorar la propensió a exportar i la base exportadora de l'economia espanyola, diversificar els mercats de destí de l'exportació espanyola i incrementar la competitivitat de l'economia espanyola per a impulsar Espanya com a destí d'inversió.  
  
Tercer. Convocatòria i termini d'inscripció  
El text complet d'aquesta convocatòria així com el formulari d'inscripció està a disposició de les empreses en la Cambra Oficial de Comerç, Indústria, Serveis i Navegació de València (carrer Poeta Querol 15, 46144 València), a més pot consultar-se en la web  
http://www.camaravalencia.com/es-ES/internacional/promocion-exterior/misiones-comerciales/Paginas/mision-comercial-japon-2018.aspx  
  
Quart. Quantia  
El pressupost màxim d'execució de la missió comercial a Japó en el marc d'aquesta convocatòria per al període 2018 és de 56.200 euros, dins del Programa operatiu plurirregional d'Espanya 2014-2020.  
Els recursos estimats per als serveis de suport prestats per la Cambra de Comerç de València seran de 9.000 euros, cofinançats en un percentatge del 50 % amb càrrec als fons FEDER, i en un percentatge del 50 %, per la Cambra de Comerç de València.  
La quantia màxima de les ajudes a atorgar amb càrrec a aquesta convocatòria, a les empreses participants en la missió comercial a Japó és de 47.200 euros en concepte de subvencions.  
Les ajudes seran cofinançades en un percentatge del 50 % amb càrrec als fons FEDER, a través del Programa operatiu plurirregional d'Espanya 2014- 2020», i la resta es finançarà amb càrrec a les empreses beneficiàries.  
  
Cinqué. Termini de presentació de sol·licituds  
El termini per a la presentació de sol·licituds s'obri l'endemà (hàbil) de la publicació d'aquest anunci a les 09.00 h i finalitzarà el dia 4 de maig de 2018 a les 11.00 h. El model de sol·licitud de participació podrà descarregar-se en la web www.camaravalencia.com.  
  
València, 12 de març de 2018.- El president: José Vicente Morata.